Dakota del Norte

Dakota del Norte (n'inglés North Dakota) ye un estáu de los Estaos Xuníos, asitiáu na fastera septentrional del Mediu Oeste d'Estaos Xuníos. Recibe'l so nome de les tribus dakota y dakota, del grupu étnicu de los siux, qu'ocupaben tradicionalmente l'actual territoriu del estáu. Ye'l novenu mayor n'estensión d'Estaos Xuníos. No que cinca a la so población, de 779.094 habitantes según el censu de 2020, ye la cuarta menor del país y la cuarta más espardida pel territoriu. La capital del estáu ye Bismarck, y la ciudá más poblada Fargo.

Dakota del Norte foi almitida na Xunión el 2 de payares de 1889, al tiempu que'l so estáu vecín, Dakota del Sur: foron el 39u y 40u estaos de la Xunión. El presidente Benjamin Harrison, anantes de roblar los documentos que confirmaben la conversión n'estaos de dambos territorios, baraxó los papeles pa que dengún de los dos territorios pudiera chufase de que convirtiérase n'estáu primeru del otru. Nel sieglu XXI los recursos naturales del territoriu xueguen un papel perimportante nel so desarrollu económicu; ye especialmente importante la estracción de petroleu de la formación de Bakken, qu'ocupa'l subsuelu de la fastera noroccidental del estáu. El desarrollu d'esta industria traxo parexas la medría de población y el descensu de los niveles de paru, que son los segundos menores del país tres de los de Ḥawai. Nel so territoriu alcuéntrase l'antena KVLY-TV, que ye la segunda estructura fecha pol home más alta del mundu.

 Referencies 

 Enllaces esternos 

Categoría:Dakota del Norte
Categoría:Estaos d'Estaos Xuníos d'América